Es städtli sälber hät me i 30min gseh, und d'spielplätz sind dänn nach es paar täg au öppe langwiilig worde, drum hämmer es auto gmietet zum mal d'insle goge erkunde. Da die aber sehr chlii isch (ca. 15×5 km) isch au dä uusflug relativ  begränzt gsii ide längi. Isch aber cool gsii de underschied z'gseh: I strandnöchi isches bruun und steinig und troche, und höcher obe isch di ganz sach plötzlich vil wilder und au grüener.